ข้อบัญญัติองค์การบริหารส่วนตำบลเชียงบานเรื่องแนวทางควบคุมการประกอบกิจการ การล้าง อบ รม หรือสะสมยางดิบพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลเชียงบานว่าด้วยแนวทางควบคุมการประกอบกิจการ การล้าง อบ รม หรือสะสมยางดิบอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลเชียงบานโดยความเห็นชอบของสภาองค์การบริหารส่วนตำบลเชียงบานและนายอำเภอเชียงคำจึงตราข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลเชียงบาน เรื่องแนวทางควบคุมการประกอบกิจการ การล้าง อบ รม หรือสะสมยางดิบ พ.ศ. ๒๕๕๙ข้อ ๒ข้อบัญญัตินี้ให้ใช้บังคับในเขตองค์การบริหารส่วนตำบลเชียงบานเมื่อได้ประกาศไว้โดยเปิดเผยที่สำนักงานองค์การบริหารส่วนตำบลเชียงบานแล้วเจ็ดวันข้อ ๓ ในข้อบัญญัตินี้ยางดิบ หมายความว่า ยางธรรมชาติในรูปแบบต่าง ๆได้แก่ น้ำยาง ยางแผ่น ยางแท่น เศษยาง ขี้ยาง ยางก้อนถ้วยสถานประกอบกิจการ หมายความว่าสถานที่ที่ทำการล้าง การอบ การรม การสะสมยางดิบอย่างใดอย่างหนึ่ง หรือหลายอย่างรวมกันข้อ ๔หลักเกณฑ์ในการควบคุมการประกอบกิจการ การล้าง อบ รม หรือสะสมยางดิบ ให้เป็นไปตามแนวทางดังนี้ตั้งอยู่ห่างจากชุมชน ศาสนสถาน โบราณสถานสถานศึกษา โรงพยาบาล สถานเลี้ยงเด็ก หรือสถานดูแลผู้สูงอายุ หรือผู้ป่วยพักฟื้นหรือผู้พิการ สถานที่ราชการ หรือสถานที่อื่น ๆ ตามกฎหมายว่าด้วยโรงงานกฎหมายว่าด้วยผังเมือง และกฎหมายอื่นที่เกี่ยวข้องเป็นระยะที่ไม่ก่อให้เกิดปัญหาเหตุรำคาญและไม่ส่งผลกระทบต่อสุขภาพแก่ผู้อยู่อาศัยในบริเวณใกล้เคียงความในวรรคหนึ่งมิให้ใช้บังคับกับสถานประกอบกิจการที่ตั้งขึ้นก่อนวันที่ข้อกำหนดท้องถิ่นใช้บังคับและมีข้อจำกัดเรื่องการย้ายสถานที่ตั้ง ทั้งนี้ ต้องจัดให้มีระบบป้องกันผลกระทบต่อสุขภาพและเหตุรำคาญแก่ผู้อยู่อาศัยในบริเวณใกล้เคียงอย่างมีประสิทธิภาพข้อ ๕หลักเกณฑ์เกี่ยวกับสุขลักษณะ๕.๑ อาคารต้องมีความมั่นคง แข็งแรง และปลอดภัยในกรณีที่เป็นอาคารรวบรวมหรือสะสมยางก้อนควรปิดมิดชิด๕.๒ พื้นต้องทำด้วยคอนกรีต หรือวัสดุอื่นใดที่แข็งแรง อยู่ในสภาพดีเหมาะสม ปลอดภัย ไม่สึกกร่อน และทำความสะอาดง่าย ในกรณีลานรับซื้อ/สะสมยางก้อนพื้นควรมีความลาดเอียงสามารถระบายน้ำเสียไปยังท่อ/รางระบายน้ำได้ดีไม่มีน้ำเสียขัง๕.๓ ผนังต้องทำด้วยวัสดุที่แข็งแรง และทำความสะอาดง่าย๕.๔ หลังคาต้องมุงด้วยกระเบื้องหรือวัสดุอื่นใดที่แข็งแรง๕.๕ มีประตู หรือทางเข้า ออก สถานประกอบกิจการที่มีความกว้างเพียงพอกับการเข้า ออก ของยานพาหนะและการเคลื่อนย้ายในกรณีฉุกเฉิน๕.๖มีการแบ่งพื้นที่ดำเนินกิจการแต่ละส่วนอย่างเป็นสัดส่วนที่เหมาะสม๕.๗ มีการระบายอากาศในอาคารโดยวิธีธรรมชาติหรือวิธีกลและมีการระบายอากาศที่เหมาะสม๕.๘ มีท่อหรือรางระบายน้ำแบบปิดภายในอาคารและภายนอกอาคาร๕.๙ ทำความสะอาด และบำรุงรักษาอาคาร รวมทั้งพื้นที่ใช้สอยอื่น ๆอย่างสม่ำเสมอข้อ ๖หลักเกณฑ์เกี่ยวกับความปลอดภัยของเครื่องจักร เครื่องมือ เครื่องใช้และอุปกรณ์๖.๑ เครื่องจักร เครื่องมือ เครื่องใช้ และอุปกรณ์รวมถึงสวิทซ์และสายไฟต่าง ๆ ต้องติดตั้งหรือจัดเก็บอย่างเป็นสัดส่วนเป็นระเบียบเรียบร้อย ปลอดภัย และบำรุงรักษาให้อยู่ในสภาพดี๖.๒ เครื่องจักร เครื่องมือ เครื่องใช้ และอุปกรณ์ที่มีส่วนที่เป็นอันตรายต้องมีครอบป้องกันอันตราย๖.๓ เครื่องจักร เครื่องมือ เครื่องใช้และอุปกรณ์ไฟฟ้าที่เปลือกนอกเป็นโลหะจะต้องติดตั้งอุปกรณ์ป้องกันอันตรายจากไฟฟ้าที่ได้มาตรฐานเช่น สายดิน และเครื่องตัดไฟรั่ว เป็นต้น๖.๔ การเดินสายไฟต้องเดินสายไฟให้เรียบร้อย หรือเดินในท่อร้อยสาย๖.๕ เครื่องจักร เครื่องมือ เครื่องใช้ และอุปกรณ์ต้องได้รับการตรวจตราเป็นประจำหากพบการชำรุดต้องดำเนินการซ่อมแซมและแก้ไขพร้อมทั้งต้องมีป้ายหรือมีสัญญาณเตือนกรณีเครื่องจักรชำรุดหรือขัดข้องเพื่อไม่ให้เกิดอันตรายต่อผู้ปฏิบัติงานข้อ ๗หลักเกณฑ์เกี่ยวกับการจัดการน้ำดื่ม น้ำใช้ และการสุขาภิบาลอาหาร๗.๑ จัดให้มีน้ำดื่มที่ได้คุณภาพตามมาตรฐานน้ำดื่มสำหรับบริการผู้ปฏิบัติงานอย่างเพียงพอและต้องตั้งอยู่ในบริเวณที่แยกออกจากบริเวณการผลิตโดยลักษณะการจัดบริการน้ำดื่มต้องปราศจากความสกปรกหรือการปนเปื้อน๗.๒ จัดให้มีน้ำใช้ที่สะอาด และมีปริมาณเพียงพอสำหรับการใช้ในแต่ละวัน๗.๓สถานประกอบกิจการที่มีโรงอาหารหรือห้องครัวที่จัดไว้ให้แก่ผู้ปฏิบัติงานต้องมีการดำเนินการให้ถูกต้องตามหลักการสุขาภิบาลอาหาร๗.๔ จัดให้มีอ่างหรือที่ล้างมือพร้อมสบู่ที่มีจำนวนเพียงพอและถูกสุขลักษณะข้อ ๘ หลักเกณฑ์เกี่ยวกับการจัดการมลพิษทางอากาศและมลพิษทางเสียง๘.๑ มีการป้องกัน ควบคุมหรือบำบัดกลิ่นจากการประกอบกิจการที่มีประสิทธิภาพไม่ให้ก่อให้เกิดเหตุเดือดร้อนรำคาญหรือส่งผลกระทบต่อสุขภาพแก่ผู้ปฏิบัติงานและผู้อยู่อาศัยในบริเวณใกล้เคียง๘.๒ มีการป้องกันควบคุมไอระเหยของสารเคมีและฝุ่นละอองจากการประกอบกิจการเพื่อไม่ให้เกินเกณฑ์มาตรฐานคุณภาพสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติและกฎหมายอื่นที่เกี่ยวข้อง๘.๓ มีการควบคุมระดับเสียงให้เป็นไปตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติและกฎอื่นที่เกี่ยวข้องข้อ ๙หลักเกณฑ์เกี่ยวกับการจัดการน้ำเสีย มูลฝอย ของเสียอันตราย และสิ่งปฏิกูล๙.๑ มีการบำบัดหรือการปรับปรุงคุณภาพน้ำเสียจากการประกอบกิจการรวมถึงน้ำชะล้างจากลานกองเก็บวัตถุดิบ ก่อนระบายสู่แหล่งน้ำสาธารณะ ทั้งนี้ให้เป็นไปตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติและกฎหมายอื่นที่เกี่ยวข้องและต้องดูแลทางระบายน้ำไม่ให้อุดตัน๙.๒ล้างทำความสะอาดลานรวบรวมหรือสะสมยางก้อนทุกครั้งหลังเลิกงานหรือหากพบว่ามีน้ำเสียขังในปริมาณมาก๙.๓ ในการขนส่งยางก้อนควรปูแผ่นพลาสติกหนาป้องกันการรั่วไหลของน้ำเสียลงสู่พื้นถนนระหว่างการขนส่งและใช้ผ้าใบปิดคลุมรถขนส่งให้มิดชิด๙.๔จัดให้มีภาชนะรองรับที่เหมาะสมและเพียงพอกับปริมาณและประเภทมูลฝอยมีการทำความสะอาดภาชนะรองรับและบริเวณที่เก็บภาชนะนั้นอยู่เสมอรวมทั้งมีการวบรวมและกำจัดมูลฝอยที่ถูกสุขลักษณะ๙.๕ มีการจัดการกากของเสีย สิ่งปฏิกูลหรือวัสดุที่ไม่ใช้แล้วหรือวัสดุที่ไม่ใช้แล้วหรือวัสดุที่เสื่อมคุณภาพจากกระบวนการผลิต รวมถึงวัสดุอื่นๆ ที่อาจเป็นอันตรายต่อสุขภาพ ให้เป็นไปตามกฎหมายว่าด้วยโรงงาน และกฎหมายอื่นที่เกี่ยวข้อง๙.๖ จัดให้มีห้องน้ำ ห้องส้วม และอ่างหรือที่ล้างมือพร้อมสบู่ที่มีจำนวนเพียงพอและถูกสุขลักษณะ ตั้งอยู่ในที่ที่เหมาะสมโดยจัดห้องส้วมแยกชาย - หญิง และมีจำนวนอย่างน้อยในอัตรา ๑ ที่ ต่อผู้ปฏิบัติงาน ไม่เกิน ๑๕ คน อัตรา ๒ ที่ ต่อผู้ปฏิบัติงานไม่เกิน ๔๐ คน อัตรา ๓ ที่ ต่อผู้ปฏิบัติงานไม่เกิน ๘๐ คน และเพิ่มขึ้นต่อจากนี้ในอัตราส่วน ๑ ที่ ต่อผู้ปฏิบัติงาน ไม่เกิน๕๐ คนข้อ ๑๐ หลักเกณฑ์เกี่ยวกับการป้องกันเหตุรำคาญจัดให้มีมาตรการวิธีการ หรือแนวทางปฏิบัติเพื่อป้องกันปัญหาเหตุรำคาญที่อาจส่งผลกระทบต่อสุขภาพและสภาพความเป็นอยู่โดยปกติแก่ผู้ปฏิบัติงานและผู้อยู่อาศัยในบริเวณใกล้เคียงข้อ ๑๑ หลักเกณฑ์เกี่ยวกับความปลอดภัยอาชีวอนามัยและสภาพแวดล้อมในการทำงาน๑๑.๑ จัดให้มีทางหนีไฟ หรือทางออกฉุกเฉินพร้อมแผนผังแสดงโดยต้องมีป้ายแสดงให้เห็นเด่นชัดสามารถมองเห็นได้ชัดเจน๑๑.๒ จัดให้ระบบสัญญาณแจ้งเหตุเพลิงไหม้และเครื่องดับเพลิงแบบเคลื่อนย้ายได้ตามกฎหมายว่าด้วยความปลอดภัยอาชีวอนามัย และสภาพแวดล้อมในการทำงาน และกฎหมายอื่นที่เกี่ยวข้อง ทั้งนี้ ต้องมีการบันทึกผลการตรวจสอบและบำรุงรักษาเครื่องดับเพลิงอย่างน้อย ๖ เดือน/ครั้ง๑๑.๓ มีการฝึกอบรมดับเพลิงขั้นต้นจากหน่วยงานที่ทางราชการกำหนดหรือยอมรับให้แก่ผู้ปฏิบัติงานไม่น้อยกว่าร้อยละ๔๐ ของจำนวนผู้ปฏิบัติงาน ในแต่ละแผนกของสถานประกอบกิจการนั้นและจัดให้ผู้ปฏิบัติงานทุกคนได้รับการฝึกซ้อมดับเพลิงและการฝึกซ้อมอพยพหนีไฟพร้อมกันอย่างน้อยปีละหนึ่งครั้ง กรณีที่มีผู้ปฏิบัติงานตั้งแต่๑๐ คนขึ้นไป ให้มีแผนป้องกันและระงับอัคคีภัย ทั้งนี้ให้เป็นไปตามกฎหมายว่าด้วยความปลอดภัย อาชีวอนามัยและสภาพแวดล้อมในการทำงานและกฎหมายอื่นที่เกี่ยวข้อง๑๑.๔ มีสถานที่จัดเก็บสารเคมีที่ใช้ในการประกอบกิจการที่มีความมั่นคงแข็งแรง ปลอดภัยและแยกออกจากบริเวณการผลิตอื่น ๆ โดยต้องจัดให้มีป้ายแสดงชนิดประเภทของสารเคมีแต่ละชนิดไว้อย่างชัดเจนจัดให้มีบัญชีรายชื่อและเอกสารข้อมูลความปลอดภัยสารเคมี (SDS ; safety data sheets) โดยเอกสารทั้งหมดให้แสดงเป็นภาษาไทยจัดเก็บไว้ในที่เปิดเผยและเรียกดูได้ง่าย๑๑.๕จัดให้มีแสงสว่างภายในสถานประกอบกิจการที่เพียงพอตามลักษณะงานตามกฎหมายว่าด้วยความปลอดภัยอาชีวอนามัย และสภาพแวดล้อมในการทำงาน และกฎหมายอื่นที่เกี่ยวข้อง๑๑.๖ มีการควบคุมปริมาณฝุ่นละอองและความเข้มข้นของสารเคมีในบรรยากาศการทำงานให้เป็นไปตามกฎหมายว่าด้วยความปลอดภัยอาชีวอนามัย และสภาพแวดล้อมในการทำงาน และกฎหมายอื่นที่เกี่ยวข้อง๑๑.๗ จัดให้มีมาตรการป้องกันควบคุมปัญหาเสียงดังภายในสถานประกอบกิจการให้ได้มาตรฐานตามกฎหมายว่าด้วยความปลอดภัย อาชีวอนามัย และสภาพแวดล้อมในการทำงานและกฎหมายอื่นที่เกี่ยวข้อง๑๑.๘ มีการควบคุมความร้อนภายในสถานประกอบกิจการให้เป็นไปตามกฎหมายว่าด้วยความปลอดภัย อาชีวอนามัย และสภาพแวดล้อมในการทำงานและกฎหมายอื่นที่เกี่ยวข้อง๑๑.๙ จัดให้มีอุปกรณ์คุ้มครองความปลอดภัยส่วนบุคคลให้เพียงพอและเหมาะสมตามลักษณะงาน เช่น หน้ากากป้องกันกลิ่น ไอระเหยสารเคมีและเชื้อรา ที่ครอบหูหรือที่อุดหู ถุงมือ รองเท้าบู๊ท เสื้อคลุม เป็นต้นและจัดให้ผู้ปฏิบัติงานได้รับการฝึกอบรมเกี่ยวกับวิธีการใช้และการบำรุงรักษาอุปกรณ์คุ้มครองความปลอดภัยส่วนบุคคลทั้งนี้ต้องมีมาตรการในการควบคุมให้ผู้ปฏิบัติงานสวมใส่อุปกรณ์คุ้มครองความปลอดภัยส่วนบุคคลตลอดเวลาการปฏิบัติงาน๑๑.๑๐จัดให้มีคู่มือหรือเอกสารที่แสดงขั้นตอนการทำงานที่ปลอดภัยสำหรับผู้ปฏิบัติงานและจัดเก็บให้เป็นสัดส่วนณ จุดปฏิบัติงานในที่เปิดเผยและเรียกดูได้ข้อ ๑๒ หลักเกณฑ์เกี่ยวกับสุขอนามัยของผู้ปฏิบัติงาน๑๒.๑ จัดให้มีการตรวจสุขภาพผู้ปฏิบัติงานแรกรับเข้าทำงานและผู้ปฏิบัติงานต้องได้รับการตรวจสุขภาพเป็นประจำทุกปี และตรวจตามปัจจัยเสี่ยงตามกฎหมายว่าด้วยความปลอดภัยอาชีวอนามัย และสภาพแวดล้อมในการทำงาน๑๒.๒ ผู้ปฏิบัติงานได้รับการอบรมหรือให้ความรู้ก่อนเข้าปฏิบัติงานเช่น ทักษะในการปฏิบัติงานอย่างปลอดภัย สุขอนามัยส่วนบุคคลและวิธีกรปฐมพยาบาลเบื้องต้น เมื่อได้รับบาดเจ็บจากการทำงาน เป็นต้นพร้อมทั้งมีการบันทึกผลของการอบรมทุกครั้ง๑๒.๓จัดให้มีสถานที่ชำระร่างกายและชุดปฐมพยาบาลเบื้องต้นภายในสถานประกอบกิจการ๑๒.๔กรณีที่มีเหตุฉุกเฉินต้องมีการดูแลผู้ประสบอุบัติเหตุหรือเจ็บป่วยรวมถึงมีการส่งต่อผู้ป่วยได้ทันท่วงที๑๒.๕ จัดให้มีมาตรการควบคุมการทำงาน ยก แบก หา ม หาบ ทูนลากหรือเข็นของหนักของผู้ปฏิบัติงานไม่เกินอัตราน้ำหนักที่กำหนดตามกฎหมายว่าด้วยการคุ้มครองแรงงานในกรณีของหนักเกินอัตราที่กำหนดต้องจัดให้มีและให้ผู้ปฏิบัติงานใช้เครื่องทุ่นแรงที่เหมาะสมและไม่เป็นอันตรายต่อสุขภาพและความปลอดภัยของผู้ปฏิบัติงาน๑๒.๖ มีข้อบังคับกับผู้ปฏิบัติงานมิให้ดื่มเครื่องดื่มที่มีแอลกอฮอล์ ไม่สูบบุหรี่หรือเสพสารเสพติด และไม่รับประทานอาหารขณะปฏิบัติงานข้อ ๑๓ หลักเกณฑ์เกี่ยวกับการป้องกันควบคุม สัตว์และแมลงพาหะนำโรคจัดให้มีมาตรการป้องกัน ควบคุมสัตว์และแมลงพาหะนำโรคในพื้นที่สถานประกอบกิจการข้อ ๑๔ให้นายกองค์การบริหารส่วนตำบลเชียงบานเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๖ ธันวาคม พ.ศ. ๒๕๕๙ประสงค์ กองมะลินายกองค์การบริหารส่วนตำบลเชียงบานพรวิภา/จัดทำ๙ มีนาคม ๒๕๖๑นุสรา/ตรวจ๒๖ มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๕๐ ง/หน้า ๑๑๓/๗ มีนาคม ๒๕๖๑